
64 DR.30.09.2021 
 
kembali Majlis Pendidikan Tinggi Negara yang termaktub dalam Akta Majlis Pendidikan 
Tinggi Negara 1996 (Akta 546). Usaha ini pernah dimulakan pada tahun 2019.  

Keduanya ialah, demi menjamin kewibawaan dan kredibiliti institusi pengajian 
tinggi di mata awam dan di persada antarabangsa keanggotaan Lembaga Pengurusan 
Universiti Awam juga hendaklah bebas daripada lantikan politik dan dihadkan hanya pada 
dua penggal saja bagi setiap lantikan.  

 Ketiganya, ialah imej ahli akademik Malaysia yang pernah tercalar kerana isu 
penerbitan di ‘jurnal pemangsa’ (predator journal) dan isu plagiarisme perlu ditangani 
secara serius dan sistematik. Jawatankuasa Integriti Penyelidikan Kebangsaan yang 
pernah dicadangkan oleh Majlis Sains Negara pada tahun 2017 perlu diwujudkan segera. 
Akta 605 perlu dipinda untuk menjamin kebebasan akademik dan menjaga integriti para 
akademik. Juga usaha meneruskan usaha yang pernah dilakukan untuk memansuhkan 
Akta Universiti dan Kolej Universiti 1971 (AUKU) 1971(Akta 30) dan digantikan dengan 
undang-undang yang lebih berkomprehensif bersekali dengan Akta Institusi Pengajian 
Tinggi Swasta 1996. Ini perlu diteruskan.  Kemudiannya, meneruskan usaha penubuhan 
persatuan pelajar di semua IPT atau student union, seperti mana telah bermula sejak 
tahun 2019. Kerajaan juga perlu memberikan penumpuan untuk memperkasakan IPTS 
berdasarkan IPTS Roadmap 2020-2025.  

Institusi pengajian tinggi bukan sekadar mengajar. Sektor ini bahkan menjadi 
penyumbang besar dalam KDNK negara dan dijangka memainkan peranan lebih besar 
dalam pertumbuhan ekonomi negara pada masa hadapan. Sehingga 2020, IPTS menjadi 
pilihan lebih separuh daripada populasi pelajar pengajian tinggi negara. Daripada yuran 
pengajian dan kos sara hidup, sektor ini menyumbang RM31.5 bilion kepada ekonomi 
Malaysia. Pada tahun 2018, kira-kira lima sehingga enam peratus pertumbuhan tahunan 
dijangka diterjemahkan kepada RM65 bilion yang akan disumbangkan menjelang tahun 
2025 dan RM84 bilion menjelang tahun 2030.  

 Namun begitu, IPTS terpaksa berdepan dengan pelbagai rintangan dan halangan 
terutamanya cabaran kenaikan kos, persaingan daripada negara jiran, kelangsungan 
program, dan juga kemudahan program berkualiti tinggi terutamanya selepas COVID-19. 
Kesannya, institusi ini meletakkan harapan tinggi kepada kerajaan untuk memastikan 
kedudukan negara tetap unggul sebagai hab pendidikan serantau supaya mereka terus 
menjadi penyumbang utama kepada negara.  

 RMKe-12 perlu melakukan penjajaran semula agar IPTS selari dengan apa yang 
dilakarkan oleh dokumen The Way Forward for Private Higher Education Institutions: 
Education As An Industry (2020-2025). Begitu juga terdapat beberapa IPTS yang sedang 
bergelut dan ada yang berada di sisa-sisa umurnya. Oleh sebab itu, perlu kita lakukan 
tindakan berani untuk menukarkan mereka menjadi pusat latihan TVET.  

 Tuan Yang di-Pertua, di dalam dunia pasca COVID-19 dan dalam keadaan 
ekonomi yang mula bangkit selepas kegawatan akibat wabak memerlukan pendekatan 
bukan konvensional. Antara keperluan utama industri di seluruh dunia termasuk Malaysia 
ialah pekerja berkemahiran tinggi dan juga para pekerja yang mesra dan berorientasikan 
IR4.0.  Bukan apa itu 4.1R kah? Ini bermakna kemahiran yang diperlukan oleh industri 
mungkin berubah dengan cepat. Maka, sektor pendidikan TVET negara harus berubah 
dengan radikal untuk memenuhi tuntutan pasaran kerja agar dapat menampung 
permintaan industri. Tahniah kepada kerajaan kerana memasukan TVET dalam RMKe-
12.  

 Namun, perlu diberikan perhatian konsep-konsep yang indah sahaja tidak 
memadai. Kita perlu melihat mekanisme pengoperasian konsep-konsep tersebut dan juga 
pelaksanaannya. Kita perlu akur bahawa negara yang terkehadapan dalam bidang TVET, 
yang telah berjaya sepanjang tahun ini dan sepanjang kurun ini adalah Jerman. Mahu 
ataupun tidak mahu, kita mestilah mencontohi kejayaan model Jerman di dalam 
membangunkan TVET.  Antara punca kejayaan TVET di Jerman ialah TVETnya diterajui 
industri dan bukan kerajaan. Logiknya, industri lebih memahami apa yang mereka 
mahukan daripada tenaga kerja dan kualiti graduan TVET. Maka, lebih layak untuk 
mereka menentukan corak TVET negara. Maka, apa yang lebih penting ialah amalan 
German Dual Vocational Training di mana para pelatih ditempatkan di industri untuk dilatih 
dan kemudian diserapkan ke dalam pekerjaan.  



Keduanya ialah, demi menjamin kewibawaan dan kredibiliti institusi pengajian tinggi di mata awam dan di persada antarabangsa keanggotaan Lembaga Pengurusan Universiti Awam juga hendaklah bebas daripada lantikan politik dan dihadkan hanya pada dua penggal saja bagi setiap lantikan. Ketiganya, ialah imej ahli akademik Malaysia yang pernah tercalar kerana isu penerbitan di 'jurnal pemangsa' (predator journal) dan isu plagiarisme perlu ditangani secara serius dan sistematik. Jawatankuasa Integriti Penyelidikan Kebangsaan yang pernah dicadangkan oleh Majlis Sains Negara pada tahun 2017 perlu diwujudkan segera. Akta 605 perlu dipinda untuk menjamin kebebasan akademik dan menjaga integriti para akademik. Juga usaha meneruskan usaha yang pernah dilakukan untuk memansuhkan Akta Universiti dan Kolej Universiti 1971 (AUKU) 1971(Akta 30) dan digantikan dengan undang-undang yang lebih berkomprehensif bersekali dengan Akta Institusi Pengajian Tinggi Swasta 1996. Ini perlu diteruskan. Kemudiannya, meneruskan usaha penubuhan persatuan pelajar di semua IPT atau student union, seperti mana telah bermula sejak tahun 2019. Kerajaan juga perlu memberikan penumpuan untuk memperkasakan IPTS berdasarkan IPTS Roadmap 2020-2025. Institusi pengajian tinggi bukan sekadar mengajar. Sektor ini bahkan menjadi penyumbang besar dalam KDNK negara dan dijangka memainkan peranan lebih besar dalam pertumbuhan ekonomi negara pada masa hadapan. Sehingga 2020, IPTS menjadi pilihan lebih separuh daripada populasi pelajar pengajian tinggi negara. Daripada yuran pengajian dan kos sara hidup, sektor ini menyumbang RM31.5 bilion kepada ekonomi Malaysia. Pada tahun 2018, kira-kira lima sehingga enam peratus pertumbuhan tahunan dijangka diterjemahkan kepada RM65 bilion yang akan disumbangkan menjelang tahun 2025 dan RM84 bilion menjelang tahun 2030. Namun begitu, IPTS terpaksa berdepan dengan pelbagai rintangan dan halangan terutamanya cabaran kenaikan kos, persaingan daripada negara jiran, kelangsungan program, dan juga kemudahan program berkualiti tinggi terutamanya selepas COVID-19. Kesannya, institusi ini meletakkan harapan tinggi kepada kerajaan untuk memastikan kedudukan negara tetap unggul sebagai hab pendidikan serantau supaya mereka terus menjadi penyumbang utama kepada negara. RMKe-12 perlu melakukan penjajaran semula agar IPTS selari dengan apa yang dilakarkan oleh dokumen The Way Forward for Private Higher Education Institutions: Education As An Industry (2020-2025). Begitu juga terdapat beberapa IPTS yang sedang bergelut dan ada yang berada di sisa-sisa umurnya. Oleh sebab itu, perlu kita lakukan tindakan berani untuk menukarkan mereka menjadi pusat latihan TVET. Tuan Yang di-Pertua, di dalam dunia pasca COVID-19 dan dalam keadaan ekonomi yang mula bangkit selepas kegawatan akibat wabak memerlukan pendekatan bukan konvensional. Antara keperluan utama industri di seluruh dunia termasuk Malaysia ialah pekerja berkemahiran tinggi dan juga para pekerja yang mesra dan berorientasikan IR4.0. Bukan apa itu 4.1R kah? Ini bermakna kemahiran yang diperlukan oleh industri mungkin berubah dengan cepat. Maka, sektor pendidikan TVET negara harus berubah dengan radikal untuk memenuhi tuntutan pasaran kerja agar dapat menampung permintaan industri. Tahniah kepada kerajaan kerana memasukan TVET dalam RMKe- 12. Namun, perlu diberikan perhatian konsep-konsep yang indah sahaja tidak memadai. Kita perlu melihat mekanisme pengoperasian konsep-konsep tersebut dan juga pelaksanaannya. Kita perlu akur bahawa negara yang terkehadapan dalam bidang TVET, yang telah berjaya sepanjang tahun ini dan sepanjang kurun ini adalah Jerman. Mahu ataupun tidak mahu, kita mestilah mencontohi kejayaan model Jerman di dalam membangunkan TVET. Antara punca kejayaan TVET di Jerman ialah TVETnya diterajui industri dan bukan kerajaan. Logiknya, industri lebih memahami apa yang mereka mahukan daripada tenaga kerja dan kualiti graduan TVET. Maka, lebih layak untuk mereka menentukan corak TVET negara. Maka, apa yang lebih penting ialah amalan German Dual Vocational Training di mana para pelatih ditempatkan di industri untuk dilatih dan kemudian diserapkan ke dalam pekerjaan.